League of Legends

"League of Legends" (LoL) on Riot Gamesi loodud videomäng. Mängu arendamisest teatati esimest korda 7. oktoobril 2008 ning mäng avaldati 29. oktoobril 2009. See on üks enimmängitumaid videomänge, 2021. aastaks on aktiivseid igakuiseid mängijaid 115 miljonit, kellest 50 miljonit on iga päev aktiivsed. Mängijad jagunevad kaheks viieliikmeliseks tiimiks ning eesmärk on vallutada vastastiimi baas. Mängus on 167 tšempionit, kelle seast valib iga mängija ühe. Igal tšempionil on viis ainult talle omast põhivõimet. Tšempioneid kirjeldavad erinevad atribuudid, mida saab kujundada mängu jooksul ostetavate esemetega: health e eluvaru, mille otsa saades tšempion sureb; mana e võlujõud, mis on energiavaru võimete kasutamiseks; attack damage e rünnakujõud e AD, mis suurendab tavarünnakute tugevust; ability power e võimejõud e AP, mis suurendab võimete tugevust; armor e turvis, mis suurendab vastupidavust füüsilise kahju suhtes; magic resistance e mis suurendab vastupidavust võlujõu suhtes; movement speed ja attack speed, liikumis- ning rünnakukiirus; range, mis määrab tavarünnaku kaugusulatuse; lifesteal & spell vamp e eluimemine ning loitsuvamp, suurendavad elude vastaselt endale "röövimist".[viide?] Vastavalt neile atribuutidele ning võimetele jaotatakse tšempionid põhikategooriatesse: tank, kes on suure eluvaru ja resistance'iga; marksman, kes on rünnakujõu (AD) ja suure kaugusulatusega tavarünnakute põhine; mage e maag, kes on võimejõu (AP) ja võimete põhine; support e toetaja, kes taastab tiimikaaslaste kaotatud eluvaru; assassin, kelle rünnakujõud ja võimed on kombineeritud; fighter, kes on tanki ja assassin'i vahepealne ning ehitab nii võimekust kui ka vastupidavust.[viide?] Mängus on 2 erinevat aktiivset maailma, kus mängida: Summoner's Rift ja Howling Abyss.[viide?] Summoner's Rift on maailm, kus võistlevad 5 tšempionit 5 tšempioni vastu. Maailmas on 3 pearada: ülemine, keskmine ja alumine. Mängijad jagunevad tavaliselt ülevalt alla 1-1-1-2, st. et ülemisele pearajale läheb üks mängija (tavaliselt tank), jungle'isse e džunglisse läheb üks, keskele üks (tavaliselt maag) ja alumisele pearajale kaks (marksman ja support). Võitja on see tiim, kes hävitab vastaste nexus'e (baasis oleva suurima ehitise). Et selleni jõuda, peab vallutama vähemalt ühe pearaja kahuritornid ja inhibitor'i. Vastastiimi inhibitor'ide hävitamine annab tiimile tugevamad NPC-d, keda mängus kutsutakse minion'ideks e käsilasteks, ning kes aitavad vastase baasi vallutada. Selles maailmas mängitava mängulaadi nimi on ARAM e all random all mid e programm ise määrab mängijale tšempioni ja kõik mängivad keskmisel ja ainsal pearajal. Tuleb hävitada vastastiimi nexus, mida kaitsevad 4 kahuritorni ja inhibitor. Ajutiselt teeb Riot Games mängijatele vahelduse pakkumiseks kättesaadavaks erinevaid mänguversioone. Nende hulka kuuluvad Ultra-Rapid Fire (URF), Ascension ja Legend of the Poro King. Kahuritorne on 4 ja võistlevad 3 tšempionit 3 tšempioni vastu. Pearadu on kaks, tavaliselt ülemisele pearajale läheb kaks, ja alumisele pearajale üks mängija. Selle maailma džungliosa on väike.[viide?] "League of Legendsil" on üks maailma suurimaid videomängude e-spordi kogukondi. 2011. aastast toimuvad iga-aastased maailmameistrivõistlused League of Legends World Championship e Worlds. Võisteldakse 32-kilogrammise Summoner's Cup karika ja mitme miljoni dollari suuruse peaauhinna nimel. 2018. aasta Worldsi finaali otseülekannet vaatas 99,6 miljonit inimest ning peaauhinna suurus oli seni suurim, 6 miljonit dollarit. Eestlastest on Worldsil osalenud Johannes ''Puszu'' Uibos, kes mängis kolmandal hooajal Fnaticu tiimis marksman'i rollis. Tiim käis 2013. aastal Los Angeleses kolmanda hooaja Worldsil, kus võitis kolmanda koha. Seejärel võttis Puszu rolli üle rootslane Martin "Rekkles" Larsson, kes on Fnaticus vahelduvalt mänginud 2020. aastani. "League of Legends - IGN". IGN.com. Vaadatud 18.03.2021. Spezzy (8.03.2021). "How many people play League of Legends? – UPDATED 2021". leaguefeed.net. Vaadatud 18.03.2021. "How to Play - League of Legends". leagueoflegends.com. Vaadatud 18.03.2021. "Champions - League of Legends". leagueoflegends.com. Vaadatud 21.05.2024. Yannick LeJacq (5.01.2015). "League Of Legends' 'For Fun' Mode Just Got A Lot More Fun". kotaku.com. Vaadatud 18.03.2021. Spezzy (15.12.2020). "5 Best Featured Game Modes in League of Legends - LeagueFeed". leaguefeed.net. Vaadatud 18.03.2021. Philippa Warr (31.10.2015). "A Closer Look At LoL's Summoner's Cup". www.rockpapershotgun.com. Vaadatud 18.03.2021. Austen Goslin (11.12.2018). "The 2018 League of Legends World Finals had nearly 100 million viewers". www.riftherald.com. Vaadatud 18.03.2021. "Fnatic - Roster, Members and Stats - LoL Esportspedia". esportspedia.com. Vaadatud 18.03.2021.[alaline kõdulink] Roufflous (22.11.2013). "Brace yourself, Rekkles is coming!". archive.fnatic.com. Originaali arhiivikoopia seisuga 31.10.2022. Vaadatud 18.03.2021.